Stefán Hilmarsson rær nú á ný mið og sendir hér frá sér sína fyrstu jólaplötu . Það má þó segja að Stefán sé í vissum skilningi kominn fullan hring , því hann vakti fyrst athygli landsmanna þegar hann söng um jólahjól fyrir ríflega tveimur áratugum . En síðan þá hefur Stefán sáralítið sinnt jólalögunum fyrr en núna . Á plötunni kennir ýmissa grasa og stíla og hún er drekkhlaðin gullfallegum , grípandi og vönduðum lögum sem í framtíðinni eiga vafalaust mörg eftir að fylla flokk sígildra jólalaga . Með Stefáni syngja dúetta þau Ellen Kristjánsdóttir , Helgi Björnsson og Björgvin Halldórsson . Platan er í senn hátíðleg og hæfilega „ poppuð “ og ætti að hæfa jólabörnum á öllum aldri og af öllum gerðum . ATH . platan var ófáanleg í nokkur ár og því endurútgefin 2015 með aukalaginu , " Um vetrarnótt " , sem feðgarnir Stefán og Birgir Steinn syngja saman . Það er sú útgáfa sem hér er til sölu . Glæddu jólagleði í þínu hjarta Ein handa þér Hvert sem litið er Dag einn á jólum Æsku minnar jól ( Þett'er nóg ) Engin jól án þín Njótum þess á meðan er Af því Eigðu jólin með mér Hin góðu gildi Um vetrarnótt ( ásamt Birgi Steini ) – Aukalag